Kaapse skink

Die Kaapse skink (Trachylepis capensis) is 'n akkedis wat voorkom oor die grootste gedeelte van Suid-Afrika. Dit is 'n vet, middelgroot reptiel met 'n stomp kop. Die lyf is taankleurig, swart en roomkleurig gespikkel, terwyl die pens ietwat gelerig is. Daar is drie ligte strepe van die agterkop tot by die stert. Die akkedis word 16 tot 20 cm lank.

Die akkedis leef in sanderige ooptes, stompe, aalwynstamme en klippe. Hulle vreet kewers, sprinkane en insekte. Hulle natuurlike vyande is valke, sperwers en slange. 

 Fotogalery 

 Bron 
 Natuurlewe van Suid-Afrika Duncan Butchart Struik Nature 2012 

 Eksterne skakels 

Kategorie:Akkedisse